איה סופר

איה סופר (נולדה ב-1962) היא מדענית מחשב ישראלית, סגנית נשיא לטכנולוגיות בינה מלאכותית ב-IBM, ומנהלת מעבדת המחקר של IBM בחיפה. במסגרת תפקידה מנהלת פעילות מחקר ופיתוח המתבצעת ב-12 מעבדות ברחבי העולם.

ביוגרפיה 
נולדה לאם מיקרוביולוגית ולאב פיזיקאי. גדלה בישראל ובארצות הברית.

למדה בבית הספר הריאלי בחיפה.

היא קיבלה את התואר הראשון מהאוניברסיטה העברית בירושלים בשנת 1986. עבדה בישראל בתעשיית ההדמיה הרפואית במשך ארבע שנים. לאחר מכן חזרה לארצות הברית (בה שהתה במהלך חלק מילדותה), והמשיכה ללימודי תואר שני (1992) ודוקטורט (1995) באוניברסיטת מרילנד. התזה שלה, Retrieval by Content in Symbolic-Image Databases, עסקה באחזור מידע  ממאגר מידע גאוגרפי באמצעות שפת שאילתות  ויזואלית.

לאחר שקיבלה את תואר הדוקטור עבדה במרכז טיסות החלל גודרד כחוקרת. עסקה במאגרי מידע מרחביים  ובספריות דיגיטליות לנתוני מדעי כדור הארץ.

ב-1999 חזרה לישראל והחלה לעבוד במעבדת המחקר של IBM בחיפה. לקחה חלק בפרויקט ווטסון ו-Project Debater , בינה מלאכותית שנועדה להצליח לנהל דיבייט באורך-מלא עם דיבייטרים אנושיים מומחים. שימשה כדירקטורית Information Management Analytics, ומנהלת מחלקת טכנלוגיות מידע ואינטראקציה.

מכהנת כסגנית הנשיא לטכנולוגיות AI ב-IBM, וראש מעבדת המחקר של IBM בחיפה.

השתתפה בוועדת פורום תל"מ לבחינת הצורך בהתערבות ממשלתית לשם האצת התפתחות תחום הבינה המלאכותית ומדע הנתונים. סופר עוסקת גם בהוגנות של מערכות בינה מלאכותית .

קישורים חיצוניים 

 איה סופר, מחקר IBM

הערות שוליים 

בעלי תואר דוקטור מאוניברסיטת מרילנד
בוגרי האוניברסיטה העברית בירושלים
מדעניות מחשב ישראליות
מדעני מחשב ישראלים
עובדי IBM
ישראלים שנולדו ב-1962